
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων οικισμού Ριβίου Κοιν. Παπαδάτου Ν. Αιτωλίας 
και Ακαρνανίας με πληθυσμό μέχρι 2.000 κατοίκους και καθο¬ 
ρισμός όρων και περιορισμών δόμησης αυτού. 1 

Κατηγοριοποίηση, καθορισμός ορίων και όρων και περιορισμών 

δόμησης στον οικισμό Χουλιαράδες του Ν. Ιωαννίνων. 2 

Κατηγοριοποίηση, καθορισμός ορίων και όρων και περιορισμών δόμησης 
στον οικισμό Λουτρά Κοινότητας Αμάραντου Επ. Κόνιτσας Νομού 

Ιωαννίνων. 3 

Χαρακτηρισμός χώρου για την ανέγερση οιγροτικού ιατρείου στον Τρά- 

γιλο, Νομ. Σερρών. 4 

Χαρακτηρισμός χώρου στο Ο.Τ. 2Ι4α του ρυμοτ. σχεδίου Νιγρίτας . 
ως χώρος πρασίνου, Νομ. Σερρών. 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 91 (1) 


Καθορισμός ορίων οικισμού Ριβίου Κοιν. Παπαδάτου Ν. Αιτωλίας και 
Ακαρνανίας με πληθυσμό μέχρι 2.000 κατοίκους και καθορισμός 
όρων και περιορισμών δόμησης αυτού. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις δ/ξεις του από 24.4.85 Π.Δ. (ΦΕΚ 181Δ/3.5.85) Περί 
τρόπου καθορισμού ορίων οικισμού της Χώρας, κατηγορίες αυτών και 
καθορισμός όρων και περιορισμών δόμησης. 

2. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 


3. Τα πληθυσμιακά στοιχεία της τελευταίας απογραφής της 
Ε.Σ.Τ.Ε. 

4. Την υπ’ αριθ. 1/86 (4β) γνωμοδότηση του Συμβουλίου ΧΟΠ του Νο¬ 
μού. 

5. Την υπ’ αριθ. 37/85 απόφαση του Κοινοτικού Συμβουλίου, αποφασί¬ 
ζουμε: 

I. Κατατάσσουμε τον οικισμό κατά κατηγορία αδιάφορο, διάσπαρτο, με¬ 
σαίο. 

II. Καθορίζουμε τα όρια του οικισμού Ριβίου Κοινότ. Παπαδάτου 
Επαρχίας Ξηρομέρου Ν. Αιτωλίας και Ακαρνανίας με στοιχεία.... όπως 
αυτά φαίνονται στο συνοδευτικό της παρούσης σχεδιάγραμμα κλίμ. 
1:5.000, που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων χαρτών και επί τόπου ελέγχου. Τα όρια 
μεταξύ των σημείων θεωρούνται ευθύγραμμα. 

III. Καθορίζουμε τους ακόλουθους όρους δόμησης. 

α) Αρτιότητα οικοπέδων εντός των ορίων του οικισμού 1.000 τ.μ. 
χίλια τετρ. μέτρα. Ως Ο.Γ. ορίζεται τουλάχιστον 10,0 μ. από το όριο 
απαλλοτρίωσης και όχι μικρότερη από την ήδη διαμορφωμένη Ο.Γ. 

Κατά παρέκκλιση εντός των ως άνω ορίων, θεωρούνται άρτια τα 
γήπεδα με όποιο εμβαδόν έχουν κατά την ημέρα δημοσίευσης του από 
24.4.85 Π.Δ/τος (ΦΕΚ 181Δ/3.5.85). 

β) Οι υπόλοιποι όροι δόμησης (Κάλυψη - ύψος - σύστημα δομήσεως 
κλπ.) φαίνονται στο άρθρο 5 του ανωτέρω Δ/τος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 22 Ιουλίου 1986 

Ο Νομάρχης 

ΒΑΓ. ΓΪΑΝΝΑΚΟΥΑΙΑΣ 
























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


9053 


( 2 ) 

Η τροποποίηση, καθορισμός ορίων και όρων και περιορισμών δόμη¬ 
σης στον οικισμό Χουλιαράδες του Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181Δ’/3.5.85 «περί 
τρόπου καθορισμού ορίων οικισμών της Χώρας, μέχρι 2.000 κατοίκους, 
κατηγορίες αυτών και καθορισμός όρων και περιορισμών δόμησής τους». 

2. Τις προτάσεις των ιδιωτών μελετητών Μηχανικών στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων που αφορούν στην κατηγοριοποίηση και τον 
προσδιορισμό των ορίων των οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερομένους μελετητές κατά τις υποδεί¬ 
ξεις των σχετικών προδιαγραφών του ΥΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την αριθ. 2/86 απόφαση του Κοινοτικού Συμβουλίου Χουλιαράδων. 

6. Την 16/26.8.1986 (θέμα Ιο) γνωμοδότηση του Συμβουλίου 
ΧΟΠ του Νομού, αποφασίζουμε: 

1. Κατατάσσουμε τον οικισμό Χουλιαράδων στις κατηγορίες: 

'Οχι περιαστικός, ενδιαφέρων, στάσιμος, συνεκτικός και μεσαίος. 

2. Καθορίζουμε τα όρια του παραπάνω οικισμού όπως αυτά φαίνο¬ 
νται στα συνοδευτικά της παρούσας σχεδιάγραμμα σε κλίμ. 1:5.000 
που αποτελούν αναπόσπάστα μέλη της απόφασης αυτής και συντάχθη¬ 
καν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

Α. Γενικοί όροι δόμησης. 

1. Εντός των ορίων του οικισμού ισχύουν οι γενικοί όροι δόμησης που 
προβλέπσνται από το Π.Δ. 24.4.85 ΦΕΚ 181Δ' με εμβαδόν αρτιότητας: 

α) Για τα γήπεδα εντός των ορίων του συνεκτικού τμήματός του οικισμού 
τα 300 τ.μ. και 

β) Για τα γήπεδα πέρα από το συνεκτικό τμήμα και μέχρι τα όρια του 
οικισμού τα 1.00ο τ.μ. 

2. Κατά παρέκκλιση εντός του ορίου του οικισμού θεωρούνται άρτια 
τα γήπεδα με όποιο εμβαδόν είχαν στις 3.5.85 ημέρα, δημοσίευσής 
του από 24.4.85 Π. Δ/τος ΦΕΚ 181 Δ’. 

Β. Ειδικοί όροι δόμησης. 

Για τον οικισμό Χουλιαράδες καθορίζουμε τους ειδικούς όρους δόμησης 
και περιορισμούς που αναγράφονται στην καρτέλλα που συνοδεύει αυτή την 
απόφαση, με τη διευκρίνηση ότι είναι υποχρεωτικοί οι όροι που αναφέρονται. 


α) Στην κάλυψη ισογείου και του α' ορόφου με στέγη δίρριχτη ή 
τετράρριχτη από κεραμίδια βυζαντινά ή γαλλικά ή πλάκες σε φυσικά 
χρώματα με μέγιστη κλίση 50% και μέγιστη προεξοχή 0,80μ. 

β) Στην κατασκευή των όψεων της οικοδομής από πέτρα, σοβά — 
κονίασμα σε χρώματα λευκό ή γκρίζο. 

γ) Στην κατασκευή εξώστη τύπου ανοικτού καλυμμένου με τα ίδια υλικά 
και χρώματα της στέγης σε πλάτος ελεύθερο και μήκος τα 2/3 της όψης. 

δ) Στην κατασκευή των στηθαίων των εξωστών και της εξωτερικής 
σκάλας από ξύλο ή σίδηρο. 

ε) Το ποσοστό των ανοιγμάτων σε σχέση με το σύνολο των όψεων είναι 
ελεύθερο ενώ τα υπέρθυρα πρέπει να διαμορφώνονται οριζόντια ή τοξωτά. 

στ) Στην κατασκευή των εξωτερικών κουφωμάτων από ξύλο σε τύπο 
ταμπλαδωτά ή καρφωτά με καϊτια ή με φεγγίτη σε χρώματα γκρίζο ή 
άχρα και 

ζ) Στην κατασκευή της περίφραξης του οικοπέδου με χαμηλό μαντρό- 
τοιχο από σοβά — κονίασμα ή πέτρα σε χρώματα λευκό ή γκρίζο. 

Τα υπόλοιπα στοιχεία της καρτέλας είναι δυνητικά για τον ιδιοκτήτη ή 
τον μελετητή. 

4. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα από 
τρ Τμ., Πολ. και Πολ. Εφ, της Νομαρχίας ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του 
άρθρου 6 του Π. Δ/τος 24.4.85 ΦΕΚ 181Δ' και 

β) Να εξασφαλίζεται οπωσδήποτε η συνέχεια των υφισταμένων ή 
.εγκεκριμένων δρόμων τόυ οικισμού. Κατά τα λοιπά ισχύουν τα οριζό¬ 
μενα στο Π. Δ/γμα της 24.4.85 (ΦΕΚ 181Δ'/3.5.85). 

Η απόφαση αυτή με τα σχεδιαγράμματα οριοθέτησης και. την 
καρτέλα ειδικών όρων δόμησης πού τη συνοδέύουν' να δημοσιευθεί 
στην Εφημερίδα της Κυβερλτήσεως. 

Ιωάννινα, 11 Ιουλίου 1986 

Ο Νομάρχης κ.α.α. 

Ο Διευθυντής Εσωτερικών 
ΒΑΣ. ΑΝΑΣΤΑΣΙΟΥ 




ΠΙΝΑΚΑΣ Α.2.1. . 

Αριθ. 438 (3) 

Κατηγοριοποίηση, καθορισμός ορίων και όρων και περιορισμών δόμησης 

στον οικισμό Λουτρά Κοινότητας Αμάραντου Επ. Κόνιτσας Νομού Ιωαν- 

νίνων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντοις υπόψη: 

1. Τις διατάξεις του Π. Δ/τος 24.4.85 ΦΕΚ 181Δ'/3.5.85 «περί 
τρόπου καθορισμού ορίων οικισμών της Χώρας, μέχρι 2.000 κατοίκους, 
κατηγορίες αυτών και καθορισμός όρων και περιορισμών όρων δόμησης». 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στην κατηγοριοποίηση και τον προσδιορισμό 
των ορίων των ορίων των οικισμών. 

3. Τα δελτία αρχιτεκτονικής αναγνώρισης των που συμπληρώθη¬ 
καν από τους αναφερομένους μελετητές κατά τις υποδείξεις των 
σχετικών προδιαγραφών του ΤΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την αριθ. 19/86 απόφαση του Κοιν. Συμβ. Αμαράντου. 


6. Την 16η/26.6.86 (θέμα Ιο) γνωμοδότηση του Συμβουλίου 
ΧΟΠ του Νομού, αποφασίζουμε: 

1. Κατατάσσουμε τον οικισμό του θέματος στις κατηγορίες: 

τουριστικός, ενδιαφέρων, συνεκτικός, και μικρός. 

2. Καθορίζουμε τα όρια τού οικισμού Λουτρά όπως αυτά φαίνονται 
στο συνοδευτικό της πάρούσης σχεδιάγραμμα σε κλίμ.1:5.000 που 
αποτελούν αναπόσπαστα μέρος της απόφασης αυτής και συντάχθηκαν ’ 
βάσει στοιχείων χαρτών και επιτόπου ελέγχου: 

3. Οι Γενικοί και Ειδικοί όροι και Περιορισμοί δόμησης του οικισμού 
καθορίζονται από την 14487/6452/28.9.78 ΦΕΚ 42Δ/26;1.80 από¬ 
φαση Νομάρχη με την οποία είχε εγκριθεί το ρυμ. σχέδιο τού οικισμού. 

Η απόφαση αυτή με το σχεδιάγραμμα οριοθέτησης που τη συνοδεύει 
να δημοσιευθεί στην Εφημερίδα της Κυβερνήσεως. 

Ιωάννινα, 11 Ιουλίου 1986 

Ο Νομάρχης κ.α.α. 

Ο Διεθυντής Εσωτερικών 
ΒΑΣ. ΑΝΑΣΤΑΣΙΟΥ 

Αριθ. Οίχ. 1149 (4) 

Χαρακτηρισμός χώρου για την ανέγερση (αγροτικού ιατρείου στον Τράγιλο, 
Νομ. Σερρών. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώσεως». 

2. Τα άρθρα 1, 2, 3, 4 και 9 του από 17.7.1923 Ν. Δ/τος «περί 
σχεδίων πόλεων κ.λπ.». 

3. Τις διατάξεις του Ν. 1337/83 «περί επεκτάσεως των πολεοδομι- 
κών σχεδίων, οικιστική ανάπτυξη και σχετικές ρυθμίσεις». 

4. Το άρθρ. 1 του Ν.Δ. 443/83 «περί αρμοδιότητας Νομαρχών». 

5. Το αριθ. πρωτ. 763/30.4.86 έγγραφο του Πολεοδομικού 
Γραφείου Νιγρίτας με το οποίο διαβιβάζονται τα δικαιολογητικά 
από το Νόμο για τον χαρακτηρισμό του χώρου για την ανέγερση 
Αγροτικού Ιατρείου στον Τράγιλο. 


6. Τη σχετική εισήγηση του Πολεοδομικού Γραφείου Νιγρίτας. 

7. Την 45/7/20.5.1986 ομόφωνη απόφαση του Συμβουλίου Χ.Ο.Π., 
αποφασίζουμε: 

Εγκρίνουμε τον χαρακτηρισμό του χώρου για την ανέγερση Αγροτικού 
' Ιατρείου στον οικισμό Τραγίλου και στη θέσή που φαίνεται στο συνημμένο 
τοπογραφικό διάγραμμα με κλίμακα 1:500 κοα με τους κάτωθι όρους δόμη- 
σης: 

Αρτιότητα οικοπέδου 350 τ.μ. 

Μέγιστο ύψος 7,50 μ. 

Συντελεστής δόμησης 0,80. 

Επιτρεπόμενη κάλυψη 60%.' 

Η απόφαση αυτή να δημοσιευθεί στην Εφημερίδα της Κυβερνήσεως. 

Νιγρίτα, 30 Ιουνίου 1986 
Ο Νομάρχης 
ΠΑΝΑΓ. ΜΑΤΡΙΔΗΣ 

Αριθ. 1150 (5) 

Χαρακτηρισμός χώρου στο Ο.Τ. 214α του ρυμοτ. σχεδίου Νιγρίτας 
ως χώρος πρασίνου, Νομ. Σερρών. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1. Τις διατάξεις του Ν. 3200/55 «περί διοικητικής αποκενιρώσεως». 

2. Τα άρθρα 1, 2, 3, 4 και 9 του από 17.7.1923 «περί σχεδίων πόλεων 
κ.λπ.». 

3. Τις διατάξεις του Ν. 1337/83 «περί επεκτάσεως των πολεοδομι- 
κών σχεδίων, οικιστική ανάπτυξη και σχετικές ρυθμίσεις». 

4. Το άρθρο 1 του Ν.Δ. 443/83 «περί αρμοδιότητας Νομαρχών». 

5. Το αριθ. 1831/15.5.1985 έγγραφο του Δήμου Νιγρίτας με το οποίο 
διαβιβάζονται τα δικαιολσγητικά που προβλέπονται από το Νόμο για την 
τροποποίηση του ρυμοτομικού σχεδίου της πόλης στο Ο.τ. 214α. 

6. Την από 10.3.1986 εισήγηση του Πολεοδομικού Γραφείου Νιγρίτας. 


7. Την από 20.5.1986 αριθ. απόφασης 47 του Συμβουλίου Χωρο¬ 
ταξίας, Οικισμού και Περιβάλλοντος με την οποία ομόφωνα αποφασίζει 
για την τροποποίηση του ρυμοτομικού σχεδίου στο Ο.Τ. 214α της 
πόλης Νιγρίτας. 

8. Το από 6.8.1940 β.Δ. «περί εγκρίσεως του ρυμοτομικού σχεδίου 
της πόλης Νιγρίτας», αποφασίζουμε: 

Εγκρίνουμε τον χαρακτηρισμό του χώρου του Ο..Τ 214α του 
εγκεκριμένου ρυμοτομικού σχεδίου της πόλης Νιγρίτας ως χώρου 
πρασίνου για τη δημιουργία πάρκου, όπως φαίνεται στο συνημμένο 
με κλίμακα 1:2000 τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Νιγρίτα, 30 Ιουνίου 1986 

Ο Νομάρχης 
ΠΑΝΑΓ. ΜΑΥΡΙΔΗΣ 

